Avalik arutelu
Avalik arutelu on arutelu, kus on õigus osaleda igaühel[viide?]. Õigusteaduslikumalt on see avalik istung asja arutamiseks avatud menetluse korral. Avalikud arutelud on kohustuslikud: ruumiliste planeeringute koostamisel ja menetlemisel, arengukavade ja planeeringute keskkonnamõju strateegilise hindamise (KSH) koostamisel, loataotluste ja projektide keskkonnamõju hindamise (KMH) koostamisel jm sellistel juhtudel. Avalikustamise eesmärk on tagada ühiskonnaliikmete võimalus kaitsta oma huve ja olla teadlik planeeringu, arengukava, keskkonnamõju hinnangu sisust või riigis kehtivast õiguslikust korrast vms.